《寄久要黎汝贤致政大尹二首 其二》
明代·苏葵

旧雨篝灯在泮池，回思曾未几多时。膝边男女各成配，头上鬓毛俱转丝。

久逐尘埃惭潦倒，先归岩壑得便宜。他年大破黄粱梦，身外浮名底用之。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。